Miss Universe 1963

Ang Miss Universe 1963 ay ang ika-12 edisyon ng Miss Universe pageant, na ginanap sa Miami Beach Auditorium sa Miami Beach, Florida, Estados Unidos noong Hulyo 20, 1963.

Pagkatapos ng kompetisyon, kinoronahan ni Norma Nolan ng Arhentina si Iêda Maria Vargas ng Brasil bilang Miss Universe 1963. Ito ang kauna-unahang tagumpay ng Brasil sa kasaysayan ng kompetisyon. Nagtapos bilang first runner-up si Aino Korva ng Dinamarka, samantalang nagtapos bilang second runner-up si Marlene McKeown ng Irlanda.

Mga kandidata mula sa 50 bansa at teritoryo ang lumahok sa kompetisyong ito. Pinangunahan ni Gene Rayburn ang kompetisyon, samantalang sina John Charles Daly at Arlene Francis ang nagbigay ng komentaryo sa buong kompetisyon.

Kasaysayan

Pagpili ng mga kalahok 
Ang mga kalahok mula sa 50 bansa at teritoryo ay napili upang lumahok sa kompetisyon. Dalawang kandidata ang nailuklok upang kumatawan sa kanilang bansa/teritoryo matapos maging isang runner-up sa kanilang kompetisyong pambansa, at isang kandidata ang nailuklok matapos ang pag-urong ng orihinal na kalahok.

Mga pagpalit 
Iniluklok ang first runner-up ng Miss Wales 1963 na si Maureen Thomas bilang kandidata ng Gales dahil hindi gaanong Welsh ang Miss Wales 1963 na si Pat Finch ayon sa mga pageant organizer.

Mga unang pagsali, pagbalik, at pag-urong sa kompetisyon 
Unang sumali sa edisyong ito ang mga bansang Bahamas, Curaçao, Okinawa, at Trinidad, at bumalik ang mga bansang British Guiana, Dinamarka, Hamayka, Nikaragwa, at Surinam. Huling sumali noong 1955 ang Nikaragwa, noong 1958 ang British Guiana, noong 1960 ang Suriname, at noong 1961 ang Dinamarka at Hamayka. Hindi sumali ang mga bansang Dahomey, Hayti, Hong Kong, Inglatera, Kapuluang Birhen ng Estados Unidos, Libano, Malaya, Portugal, Republika ng Tsina, Singapura, at Tahiti sa edisyon ito. Hindi sumali si Francine Marcos ng Dahomey dahil huli na nang dumating ito sa Miami. Hindi sumali si Susan Pratt ng Inglatera matapos masagasaan ng isang sasakyan. Hindi sumali si Nik Azizah Yahya ng Malaya dahil hindi siya umabot sa age requirement. Hindi sumali ang mga bansang Hayti, Hong Kong, Kapuluang Birhen ng Estados Unidos, Libano, Portugal, Republika ng Tsina, Singapura, at Tahiti matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok.

Dapat sanang sasali sa edisyong ito si Beatriz Martinez Solorzano ng Mehiko, subalit hindi siya nakaabot sa age requirement. Hindi rin nakasali sina Enid Marugg ng Aruba, Hazel Eastmond ng Barbados, Ying Yun Hiu ng Makaw, Ana Cecilia Maruri ng Panama, at Ruby Thelma Bacot ng Panama Canal Zone dahil sa hindi isiniwalat na dahilan.

Mga resulta

Mga pagkakalagay

Mga espesyal na parangal

Mga kandidata 

50 kandidata ang lumahok para sa titulo.

Mga tala

Mga sanggunian

Panlabas na kawing